Z Á P I S N I C A

z  5.  zasadnutia Obecného zastupiteľstva v Černíku,                                                                      ktoré sa konalo dňa 11.septembra 2015  o 18.00 hodine                                                                                       v zasadačke obecného úradu v Černíku
   
     Dnešné zasadnutie OZ bolo zvolané pozvánkou starostu obce v zmysle zákona č. 369/1990 Zb., § 12, ods. 1 v znení neskorších zmien a doplnkov.

 
1.Otvorenie

     Rokovanie dnešného zasadnutia otvoril a viedol starosta obce,  Ľudovít Kuťka, ktorý na začiatku privítal poslancov OZ i ostatných prítomných občanov. Starosta obce skonštatoval, že je prítomných  6  poslancov OZ, čo znamená, že  dnešné zasadnutie OZ je  uznášania schopné. 
Prečítal doplnený  program zasadnutia OZ, vyzval poslancov na ďalšie  doplnenie programu. Starosta dal program schváliť, poslanci program jednohlasne schválili.
 
Uznesenie číslo V/1/11092015
Obecné zastupiteľstvo v Černíku
- schvaľuje 
       program  5.  Zasadnutia obecného zastupiteľstva, konaného dňa 11.9.2015
/Hlasovanie poslancov OZ Černík:
Počet poslancov: 7
Počet prítomných poslancov: 6
Za: 6
Proti:0
Zdržal sa:0
Nehlasoval:0
    

 2. Určenie zapisovateľa a overovateľov zápisnice

Za zapisovateľku zápisnice z dnešného zasadnutia starosta obce určil pracovníčku Obecného úradu, Katarínu Rajčanovú.
 Za overovateľov zápisnice určil starosta obce poslancov OZ: 
Ľubica Hačková a Peter Kozár


3. Voľba návrhovej komisie 
 
Starosta obce podal návrh na zloženie návrhovej komisie. Poslanci na podnet starostu hlasovali a s počtom hlasov 6, jednomyseľne schválili návrhovú komisiu v tomto zložení:     
Predseda: Milan Vašek
Členovia: Michal Ondrišek
4. Kontrola uznesenia z 3. Zasadania OZ
Kontrolu uznesenia prečítala pani Rajčanová,  poslanci OZ konštatovali, že uznesenie je splnené.

Uznesenie číslo IV/2/12062015

Obecné zastupiteľstvo v Černíku
- k o n š t a t u j e, že
Uznesenie z III. Zasadnutia obecného zastupiteľstva v Černíku sú splnené.



5. Informácia ohľadne podaných žiadostí o nenávratné
    finančné prostriedky

Na pracovnej porade poslancov Obecného zastupiteľstva starosta obce  prítomných podrobne informoval o podaných žiadostiach o NFP a ich vplyv na rozpočet pre rok 2015. Jedná sa o nasledovné projekty:
1/ Zvýšenie bezpečnosti a prevencia proti vandalizmu na verejných priestranstvách – budovanie  
    digitálneho kamerového systému
     celkový náklad: 93 252 €                                 vlastné náklady: 0
Tu je ukončené výberové konanie. 16. septembra ide starosta obce podpísať zmluvu na PPA do Zvolena. Ešte raz zhrnul spôsob a priebeh financovania tohto projektu.
Oprávnené  náklady  vo výške 77 710,00 € budú hradené formou úveru a následne splatené z dotácie. Zhotoviteľ sa zaviazal, že obciam, kde bol úspešný, vyjde v ústrety a celú DPH prefinancuje a to formou darovacej zmluvy a zmluvy o spolupráci. Na základe týchto dvoch zmlúv po realizácii projektu dodávateľ pošle celú DPH obci na účet. Takže obec bude mať na účte finančné prostriedky z úveru, aj celú sumu DPH. Dodávateľ vystaví faktúru za celé dielo a obec faktúru uhradí. Následne obec požiada PPA o refundáciu oprávnených nákladov a po získaní finančných prostriedkov tieto vrátime banke. V ďalšom kole obec požiada o vrátenie DPH a po ich obdržaní  túto vráti dodávateľovi. 
Týmto spôsobom  sa dosiahne, že kamerový systém nebude obec nič stáť. Okrem toho, že zhotoviteľ prejavil záujem o spoluprácu a súčinnosť pri financovaní projektu, v zmluve  sa zaviazal, že celé dielo na jeho náklady poistí a zabezpečí prevádzku,  údržbu a celý ser
vis po dobu 5 rokov. 

2/ Rekonštrukcia a modernizácia verejného osvetlenia
      Celkový náklad:  215 000 €                            vlastné náklady: 10 750 €
Výzvu vyhlásilo Ministerstvo hospodárstva SR.
Tento projekt je financovaný nasledovne: 85% Európsky fond  regionálneho rozvoja, 10% Štátny rozpočet a 5%  z rozpočtu obce.
Spôsob financovania – predfinancovanie. Dodávateľ prevedie dielo, odovzdá, vystaví faktúru, obec predloží účtovný doklad a riadiaci orgán faktúru preplatí. Žiadosť o platbu je nutné predložiť do 15.10.2015.
Žiadosti o  nenávratné finančné prostriedky sa dodávajú do 30.9.2015. V tomto čase sa pripravujú posledné písomnosti, potrebné k podaniu žiadosti.

3/ Sanácia divokých skládok
Vyhlasovateľ výzvy -  Envirofond
      Celkový náklad :  98 725 €                            vlastné náklady: 5 000 €
4/ Sanácia skládky na horizonte
    Vyhlasovateľ: Program obnovy dediny
     Celkový náklad: 7 500 €                                  vlastné náklady: 2 750 €

5/ Budovanie spoločných zariadení , rekonštrukcia a výstavba poľnej cesty
    Projekt je financovaný z PRV 2014-2020
V rámci tejto výzvy, do ktorej sa obec zapojila, sa bude realizovať výstavba a rekonštrukcia poľnej cesty od konca Urbanovej ulici, okolo Urbanka, vedľa lesa až po Kmeťovskú asfaltovú cestu.
      Celkový náklad: 194 000 €                             vlastné náklady: 4 100 €

6/ Obnova obecných budov
Zateplenie, výmena strechy, výmena systému vykurovania. 
Z tejto výzvy sa pripravujeme zhodnotiť nasledovné budovy vo vlastníctve obce: Obecný úrad, školská jedáleň pri MŠ, posilňovňa
Vyhlasovateľ- Envirifond
        Celkový náklad: 200 000 €                            vlastné náklady: 15 000 €

7/ Výstavba multifunkčného ihriska
        Celkový náklad 40 000€                                neboli sme úspešní

8/ Rekonštrukcia a rozšírenie kultúrneho domu
Výzva ešte stále nebola vyhlásená, no očakáva sa v októbri 2015. Tu obec pripravuje  projektovú dokumentáciu pre rekonštrukciu a rozšírenie kultúrneho domu, s veľkou sálou, priestranným javiskom, výdajňou jedál a rekonštrukciou toaliet. 
Bude financovaná z PRV 2014-2020.
         Celkový náklad 200 000€                             vlastné náklady 7 740 €
                                                                               v roku 2015

Celkové náklady spolu: 1 015 200 €                     vlastné náklady:  46 090 €

Každý jeden z týchto projektov si vyžaduje osobitný prístup, iné nastavenie, iné financovanie. Nie sú doriešené všetky potrebné a dôležité záležitosti ohľadne financovania jednotlivých projektov.
Pri 100%-tnej úspešnosti týchto projektov spoluúčasť obce bude 46 000 €. Obec bude nútená zobrať krátkodobý úver na zaplatenie časti finančných prostriedkov na tieto projekty, čo vôbec nenaruší zabezpečenie riadneho chodu obce. Realizácia týchto projektov by obec získala na atraktívnosti.



Uznesenie číslo V/3/11092015

Obecné zastupiteľstvo v Černíku
-  b e r i e   n a   v e d o m i e
Informáciu ohľadne podaných žiadostí o nenávratné finančné prostriedky









6. Prerokovanie žiadosti
Futbalový klub 1.FC Černík podal žiadosť o navýšenie rozpočtu o 2 500€. Svoju žiadosť odôvodňujú tým, že mužstvo dospelých postúpilo do vyššej okresnej ligy, mužstvo dorastu postúpilo do 5. Ligy ZS FZ a v tomto roku sa založilo mužstvo žiakov.
Starosta obce k tejto žiadosti dodal, že naozaj sa futbalu v našej obci darí. Po 20. rokoch postúpilo mužstvo dospelých do tejto vyššej okresnej súťaže  a postup dorastu do 5. Ligy je vlastne 1. krát v histórii našej obce. Založenie mužstva žiakov tiež hodnotí ako šťastný krok, pretože na tréningy chodí 18 až 22 žiakov, chlapci aj dievčatá. Preto sme hľadali možnosti, ako navýšiť výdavky na transfer pre futbalistov.  Podľa doterajšieho plnenia výdavkov  sa nám darí ušetriť na energiách obecného úradu a MŠ. Tieto položky sa môžu znížiť  a navýšiť  transfer pre 1. FC o 2 500€.
Poslanci k tomuto bodu prijali uznesenie:


Uznesenie číslo V/4/11092015

Obecné zastupiteľstvo v Černíku
- s h v a ľ u j e
Žiadosť 1.FC Černík a navyšuje finančné prostriedky na činnosť klubu o 2 500 €
Hlasovanie poslancov OZ Černík:
Počet poslancov: 7
Počet prítomných poslancov:6
Za:6
Proti:0
Zdržal sa:0
Nehlasoval:0


7/ Schválenie úveru

Ako už bolo v bode 5 spomenutú, kamerový systém sa financuje  spôsobom refundácie. Z tohto dôvodu potrebujeme preklenovací úver vo výške  77 710,00€. Je potrebné, aby obecné zastupiteľstvo prijalo  uznesenie o schválení prijatia úveru. Poslanci hlasovali za prijatie uznesenia k tomuto bodu.


Uznesenie číslo V/5/11092015

Obecné zastupiteľstvo v Černíku
- s ú h l a s í
S prijatím úveru na prefinancovanie kamerového systému vo výške 77 710,00€
Hlasovanie poslancov OZ Černík:
Počet poslancov: 7
Počet prítomných poslancov:6
Za:6
Proti:0
Zdržal sa:0
Nehlasoval:0
                                                                                        
                                                                                          
8. Úprava rozpočtu

V prípade úspešnosti podaných ale aj pripravovaných žiadostí o nenávratné finančné prostriedky bude potrebná spoluúčasť  FP. Aj z tohto dôvodu je potrebné, aby  sa prijalo uznesenie na úpravu rozpočtu.

Uznesenie číslo V/6/11092015

Obecné zastupiteľstvo v Černíku
- s c h v a ľ u j e 
Úpravu rozpočtu rozpočtovým opatrením nasledovne:
- zvýšenie dotácie pre 1.FC Černík o 2 500,00€
- zníženie položiek energie vo výške 2 500,00€ na kapitole správa a Materská škola
- zníženie príjmovej položky 453 – Zostatok prostriedkov z predchádzajúcich rokov o sumu  
  49 000,00€
- zapojiť do rozpočtu príjmovú položku 454 001 – Z rezervného fondu vo výške 49 000,00€
- zapojiť do rozpočtu kapitálovú položku na úhradu oplotenia detských ihrísk vo výške 3353,51
- o túto položku znížiť  kapitálovú položku  Rekonštrukcia a modernizácia - iné
-  čerpanie rezervného fondu, alebo  FP z minulých rokov na úhradu spoluúčasti ďalších rozvojových projektov, okrem projektov uvedených v uznesení číslo IV/9/12062015 a to: budovanie spoločných zariadení -Poľná cesta, obnova obecných budov.

Rekonštrukcia a modernizácia VO – 10 750,00€
Sanácia divokých skládok                     5 000,00€
Sanácia skládky na horizonte                 2 750,00€
Budovanie spoloč.zar. Poľná cesta       4 100,00€
Obnova obecných budov                    15 000,00€
Výstavba multifunkčného ihriska- neboli sme úspešní
Rekonštrukcia a rozšírenie KD           7 740,00€
Táto spoluúčasť by sa plnila z kapitálovej položky  Rekonštrukcia a modernizácia – iné.


Hlasovanie poslancov OZ Černík:
Počet poslancov: 7
Počet prítomných poslancov:6
Za:6
Proti:0
Zdržal sa:0
Nehlasoval:0






9. Diskusia

V diskusii vystúpila riaditeľka MŠ Marta Zradulová. Tešila sa tomu, že zateplením budovy sa vykazuje úspora na vykurovaní. Vyslovila potešenie aj nad tým, že na žiacke tréningy chodí úctyhodný počet žiakov. V dnešnej dobe je potrebný pohyb detí. No apelovala na poslancov, aby mysleli aj na vnútorné priestory MŠ, na zastaralý nábytok, na zastaralú kanalizáciu a vôbec, celý interiér MŠ. Aby v budúcnosti pri zostavovaní rozpočtu mysleli aj na tento problém.
Starosta obce jej odpovedal, že vie o tomto probléme. Taký istý  problém má aj budova obecného úradu. V MŠ sa podarilo vymeniť aspoň okná a dvere, zatepliť budovu. No obecný úrad má okná v havarijnom stave a tiež interiér budovy, kancelárie obecného úradu už nezodpovedajú bežnému štandardu. Ani zďaleka  nie sú tieto priestory reprezentačné.  Bolo by potrebné vytvoriť pre každú pracovníčku zvlášť kanceláriu, z dôvodu, aby sa mohli vybavovať stránky priebežne. Starosta verí, že bude vyhlásená nejaká výzva na odstránenie týchto problémov, ale zatiaľ môžeme len postupne a vo veľmi malom merítku meniť vnútorné priestory týchto budov.







10. Záver
Starosta obce poďakoval všetkým prítomným za účasť a poprial príjemné prežitie víkendu.


V Černíku 11.9.2015
Zapísala: Katarína Rajčanová
Overovatelia zápisnice: Ľubica Hačková                                                                                                                                         
                                       Peter Kozár


6

